Kansainvälinen konttikauppa : Case Kolumbia
Jokelainen, Eemeli (2015)
Eemeli Jokelainen.pdf (943.0Kt)
Jokelainen, Eemeli
http://urn.fi/URN:NBN:fi:amk-2015111816732
Maailma on entistä avoimempi uusille mahdollisuuksille. Riippumatta siitä, mistä päin maailmaa yritys tulee. Tulevaisuudessa katseet käännetään yhä useammin ulkomaille. Suomalaiset yritykset tarvitsevat esikuvia uusille markkinoille pyrkimisestä. Paikalliset markkinat harvemmin enää tyydyttävät yritysten tulostavoitteet, jolloin on pakko siirtyä ulkomaille. Uudessa ympäristössä toiminen asettaa uusia haasteita, mutta luo myös mahdollisuuksia.
Konttiliikenteellä liikutetaan suuri osa suomalaisten vienti- ja tuontituotteista. Logistiikka näyttelee yhä suurempaa roolia materiaalien elinkaaressa. Kehittynyt logistiikka mahdollistaa tuotteen jakelun ympäri maailmaa, riippumatta valmistusmaasta.
Tämä opinnäytetyö tarkastelee Etelä-Amerikkaa, ja tarkemmin Kolumbiaa. Toimeksiantaja on suomalainen yksityisyrittäjä. Hänellä on aikaisempaa kokemusta Chilestä ja Argentiinasta. Hän on todennut Kolumbian erittäin potentiaaliseksi markkina-alueeksi. Sen suuret luonnonvarat luovat mahdollisuuksia suomalais-osaamiselle. Toimeksiantaja tavoitteleekin Suomalaisosaamisen viemistä Kolumbiaan, mutta myös sen naapurivaltioihin vientiä suunnitellaan.
Opinnäytetyön päällimmäinen tavoite on saada selville, mihin Kolumbiaan vientiä aloittelevan suomalaisyrityksen kannattaa panostaa. Tutkimus antaa peruskäsityksen Kolumbiasta, sekä siellä toimimisesta. Tutkimus tarkastelee Suomen ja Kolumbian suhteita, ja kertoo kulttuurillisista eroavaisuuksista sekä haasteista.